Sancta Crux

'''*Sancta Crux* – Časopis opatije Heiligenkreuz'* () jest godišnjak opatije Heiligenkreuz, čiji je prvi primjerak objavljen 1926. godine.

## Historija 
Izdavanje časopisa *Sancta Crux* pokrenuli su 1926. godine mladi redovnici-cisterciti opatije Heiligenkreuz. U početku su godišnje izlazila četiri izdanja od osamnaest stranica: otac Karl Braunstorfer je bio odgovoran za uređivanje, a za štampanje časopisa brinuo je juniorat samostana Heiligenkreuz. Teme pojedinih članaka bile su uglavnom o životu u samostanu, članci o historiji opatije Heiligenkreuz, vijesti iz crkvenih redova, vjerska hagiografija i pjesme, poneke slike ili fotografije uz opis nekih zanimljivih iskustava, a ponekad i neka zagonetka. U prvim izdanjima prilozi su uglavnom bili namijenjeni mladima i školarcima. Vremenom je sve više dolazila do izražaja ozbiljnost saradnika koji su se bavili sadržajem različitih tema i njihovim grafičkim dizajnom, kao što je dizajn korica  iz 1929. godine sa prikazom Davidove zvijezde iznad Kristovog monograma kao uzorka na krovu samostanske crkve. Davidova zvijezda se također pojavljuje i u kasnijim izdanjima, posljednji put 1933. godine.

Primjerci godišnjaka koji su objavljeni od 1926. do 1933. nalaze se u arhivi i biblioteci opatije Heiligenkreuz i nikada nisu bili u javnoj prodaji: ova izdanja sadrže vrijedne podatke o mnogim događajima u samostanu, Bečkoj nadbiskupiji i cistercitskom redu. Osim toga, ove publikacije svjedoče o izraženom interesu samostanske omladine za redovništvo, pobožnost i štovanje Svetog Krsta u međuratnom periodu, a sve uz veliki trud i zasluge tadašnjeg opata Gregora Pöcka i učitelja novaka oca Karla Braunstorfera.

Tokom i u godinama neposredno nakon Drugoga svjetskoga rata, od 1939. do 1949. godine, časopis *Sancta Crux* nije objavljivan. Nakon što su 1949. godine cisterciti opatije Heiligenkreuz nastavili s njegovim izdavanjem, časopis je nešto drugačije profilisan, a otac Karl Braunstorfer − prvi urednik časopisa − postao je opat opatije Heiligenkreuz. Opat Braunstorfer je imao na umu tri čitateljske grupe, kojima je nastojao ponuditi i omogućiti dugoročnu pretplatu na časopis: priče iz života redovnika trebale su religiozno ohrabriti i formirati mlađu konventualsku braću u skladu s idealima cistercitskog reda, a izvještaji o događajima u susjednim župama pod upravom opatije Heiligenkreuz trebali su poticati saradnju i zajedništvo redovnika-svećenika (paroha) sa braćom konventualcima. Osim toga, časopis je bio namijenjen molitvenoj zajednici "Prijatelji Svetog krsta" kao izvor stalne duhovne inspiracije. Sve tri grupe su bile veoma zainteresovane za članke o historiji opatije Heiligenkreuz, koji su bili posebno važan deo sadržaja i tema časopisa.

Prilozi i pisana svjedočanstava mnogih vrlo značajnih autora i teologa čine časopis *Sancta Crux'' jednom od najvrednijih publikacija o historiji i značaju opatije Heiligenkreuz.

## Reference 
## Vanjski linkovi 
* Sancta Crux na veb-sajtu opatije Heiligenkreuz 
* Kritikatur − Das Kulturportal: Sancta Crux  
* ZDB − Sancta Crux : Zeitschrift des Stiftes Heiligenkreuz 
* Bibliotheken.at − Katalog öffentlicher Bibliotheken in Österreich: Sancta Crux 

Kategorija:Časopisi u Austriji
Kategorija:Almanasi
Kategorija:Katolički časopisi
Kategorija:Časopisi osnovani 1926.